open-index/open-wikipedia-markdown huggingface dataset:
Aromammutti

**Aromammutti** (*Mammuthus trogontherii*) oli viileille aroille sopeutunut suurikokoinen mammuttilaji, joka ilmestyi maapallon ilmaston viiletessä suuriin jääkausiin.
Se oli Euraasiaan 250&nbsp;000 vuotta sitten ilmestyneen villamammutin edeltäjä.

## Aromammutti

Aromammutti oli todella suurikokoinen mammuttilaji. Löydetty melko täydellinen naaraan luuranko on 4,7 m pitkä, 3,5 m korkea ja eläin painoi elävänä 7 tonnia.
On arvioitu, että suurin yksilö olisi ollut 5&nbsp;m korkea ja painanut jopa 10–18 tonnia. Tällöin se oli suurimpia koskaan eläneitä norsun sukuisia eläimiä ja kuului kooltaan samaan sarjaan *[[Deinotherium]]*in, sukupuuttoon kuolleen Aasian norsulajin *[[Elephas recki]]*n ja Pohjois-Amerikan *[[Palaeoloxodon]]*in sekä kolumbianmammutin kanssa. Aromammutin suuri koko on saattanut johtua osin mammutin kannalta runsasravinteisesta aroista, osin tarpeesta puolustautua saalistajia vastaan.

Aromammutin hampaissa oli edeltäjäänsä korkeammat kruunut ja enemmän kiilleharjanteita, jotka sopivat kuivien arokasvien syömiseen. Ruohossa on hampaita kuluttavia piikappaleita, joita vastaan kiille on muodostunut. 

Laji eli etelänmammutin elinalueita osin lämpimämmillä etelän metsäalueilla, osin viileämmillä aroilla ja savannimaisilla metsäaroilla.

## Evoluutio

Aromammutti eli 1000000/700&nbsp;000–200&nbsp;000 tai 300&nbsp;000/200&nbsp;000 vuotta sitten keskipleistoseenikaudella.

Aromammutti ilmestyi, kun ilmasto kylmeni ja kuivui laajoilla alueille Euraasiassa, kun niin sanotut suuret 100&nbsp;000 vuoden jääkaudet alkoivat. Tällöin alkoi laajoilla alueilla jäätiköiden eteläpuolella metsien, arojen ja tundran sekä näiden välityyppien vuorottelu, joka kehitti luultavasti Luoteis-Siperiassa *[[Mammuthus meridionalis]]*-lajista aromammutin.
On väitetty, että aromammutti olisi elänyt Siperiassa jo noin miljoona vuotta sitten. Varmasti aromammutti oli jo 750&nbsp;000–500&nbsp;000 vuotta sitten, eli Cromer-lämpökaudella. Se hävisi noin 300&nbsp;000–200&nbsp;000 vuotta sitten. Villamammutti kehittyi aromammutista noin 800&nbsp;000–200&nbsp;000 vuotta sitten.
Jaún kansallispuisto

**Jaún kansallispuisto** on kansallispuisto Amazonasin osavaltiossa, Brasiliassa. Se on perustettu 24. syyskuuta 1980.

23 000 neliökilometrin laajuinen puisto on Etelä-Amerikan suurimpia. Puistoon pääsee vain Brasilian hallituksen luvalla.

Puistossa elää muun muassa jaguaareja, manaatteja ja amazonindelfiinejä.

Kansallispuisto on osa UNESCOn maailmanperintökohdetta, johon kuuluu myös Mamirauán ja Amanan kestävän kehityksen suojelualueet sekä Anavilnahasin ekologinen asema.

## Lähteet

## Aiheesta muualla

*Keski-Amazonin suojelualuekompleksi UNESCOn sivuilla
Veikko Hanhirova

**Veikko Johannes Hanhirova** (9. tammikuuta 1915 Karunki – 9. syyskuuta 2004 Helsinki) oli suomalainen poliitikko, joka toimi Keskustapuolueen kansanedustajana vuosina 1966–1972 ja 1975–1979. Hanhirova vaikutti keskeisesti Tornionjokilaakson ja Lapin kehitykseen 1950–1980-luvuilla. Hän vaikutti pääosan elämästään kotikunnassaan Karungissa ensin kunnallispoliitikkona ja paikallisen pankin johtajana. Vuosina 1973–1980 Hanhirova toimi Tornion kaupunginvaltuuston puheenjohtajana. Hän sai kunnallisneuvoksen arvon vuonna 1973.

## Nuoruus ja varhaisvuodet
Veikko Hanhirovan vanhemmat Iisak Eemil Hanhirova ja Hulda Sofia, o.s. Pelimanni, olivat maanviljelijöitä Karungin Aapajoen Hanhirovasta. Veikko oli kahdeksanpäisen sisarussarjan vanhin.

Veikko Hanhirova suoritti maanviljelysteknikon tutkinnon Orismalassa ennen sotia.

Sota-aika ja sen jälkeinen aika veivät kaikkiaan 12 vuotta. Sodassa Hanhirova yleni Jalkaväkirykmentti 52:n komentajan adjutantiksi ja kapteenin arvoisena jalkaväkipataljoonan komentajaksi. Majuriylennys tuli vuonna 1967. Sota-ajan ansioista Hanhirova sai VR 4 tlk ja VR 3. Ne kertovat, että miehelle on annettu arvoa sotilaana – reserviläinen sai harvoin VR 3:n. Sodan jälkeisissä sekavissa oloissa Veikko Hanhirova siirtyi vähin äänin ulkomaille elättäen itsensä tilanhoitajana Brasiliassa.

Suomeen Veikko Hanhirova palasi olojen rauhoituttua vuonna 1950 saaden päätökset niissä asioissa, joiden takia oli lähtenyt ulkomaanmatkalleen. Karungin valtuustoon hänet valittiin melkein heti ja Tornionlaakson Säästöpankin Karungin konttorin johtajaksi 1954, jota tehtävää hän hoiti aina vuoteen 1980 eläkkeelle siirtymiseensä asti. Lisäksi erilaiset maakunnalliset luottamustehtävät tulivat hänen hoidettavakseen.

## Siirtyminen valtakunnan politiikkaan

Valtakunnan politiikkaan hän tuli vuoden 1966 vaaleissa. Hän jatkoi karunkilaisena kansanedustajana sitä työtä, jota samalta seudulta lähteneenä oli hoitanut Markus Niskala eli alisen tornionjokilaakson väestön asioiden ajajana. Vuoden 1971 vaaleissa Hanhirova putosi eduskunnasta, mutta palasi takaisin vielä kaudeksi 1975–1979. Hanhirovan aktiiviseen politiikassa oloaikaan sattui myös terästehdastaistelu, joka päättyi Tornion kannalta onnellisesti – Outokumpu Oy teki aluepoliittisen päätöksen eduskunnan tuella ja päätti sijoituspaikaksi Tornion Röyttän.

Kansanedustaja-aikanaan hän toimi useiden valiokuntien jäsenenä, kuten lakivaliokunnan, liikennevaliokunnan, suuren valiokunnan, talousvaliokunnan ja valtiovarainvaliokunnan jäsenenä.

Presidentin valitsijamiehenä Hanhirova oli kolme kertaa eli vuosina 1962, 1968 ja 1978. Keskustapuolueen sisäisessä kamppailussa 1970- ja 1980-luvuilla Hanhirova kuului Johannes Virolaisen kannattajiin.

## Kirjallisuutta
* Tapio Siikala: Veikko Hanhirova, Tornionlaakson vuosikirja 1980.

## Lähteet

## Aiheesta muualla
* Veikko Hanhirovan muistokirjoitus Helsingin Sanomissa
*
Harmajan majakka

**Harmaja** () on saari ja majakka Helsingissä Suomenlinnan edustalla. Harmaja on myös yksi lukuisista rannikkosääasemista.

## Historia

Harmajan saarella on ollut tiettävästi jo 1500-luvulla purjehdusmerkki. Tunnusmajakka sinne tehtiin 1700-luvulla. Vuonna 1883 rakennettiin 7,3 metriä korkea valomajakka, mutta se huomattiin pian liian matalaksi, ja sitä korotettiin rakentamalla tornin alle nelikulmainen graniitista ja tiilistä tehty rakennelma. Silloin majakan korkeus kaksinkertaistui. Ensimmäinen valolaite oli Ranskasta hankittu petrolikäyttöinen valolaite, jossa oli Fresnel-linssistö. Majakassa oli myös iso sumusireenilaitteisto, joka ohjasi laivoja sumussa tai muuten huonossa säässä.

Kansainvälistä majakka- ja majakkalaivaviikonloppua on Harmajan majakalla vietetty 2004 ja 2014, kun OH2ET ja OH2ZL perustivat sinne tapahtuman ajaksi amatööriradioasemat.

## Ilmasto

## Kuvia


Tiedosto:A harbour pilot station on Harmaja in front of Helsinki.jpg
Tiedosto:Harmaja.jpg
Tiedosto:Gråhara-Harmaja.jpg
Tiedosto:Harmaja; majakka kalliolla lähikuvassa.jpg|Harmajan majakka kalliolla lähikuvassa, kansallisarkisto
Tiedosto:Harmaja; majakkasaari mereltä n. 200 m päästä kuvattuna.jpg|Harmajan majakkasaari 200 metrin päästä, kansallisarkisto
Tiedosto:Harmaja Lighthouse.jpg|Harmajan majakka lähikuvassa vuonna 2024


## Lähteet

## Aiheesta muualla
*Yle Elävä arkisto: Harmajan luotsit merenkulun turvaajina 1977 ja 1958

* Merenkulkulaitoksen tietopaketti majakasta 
* Harmajan radiomajakka - ainoa laatuaan maailmassa, Helsingin Sanomat, 10.01.1937, nro 8, s. 11, Kansalliskirjaston digitaaliset aineistot
Eä

**Eä** on J. R. R. Tolkienin luoma kuvitteellinen universumi. Tolkienin teoksessa *[[Silmarillion]]* kerrotaan, kuinka tehdessään maailman olevaksi Ilúvatar nimeää maailmankaikkeuden Eäksi, joka tarkoittaa ’se on’ tai ’olkoon oleva’. Arda on planeetta Eässa ja Keski-Maa maanosa Ardassa.

## Lähteet
Morocco (Indiana)

**Morocco** on kaupunki Newtonin piirikunnassa, Indianassa, Yhdysvalloissa.

Moroccon pinta-ala on United States Census Bureaun mukaan 1,5 km². Vesistöä ei ole. Vuoden  väestönlaskennan aikaan kaupungissa oli 1&nbsp;127 asukasta, 469 taloutta ja 296 perhettä. Asukastiheys oli 750,2/km².

Moroccossa on muun muassa North Newton Junior-Senior High School. Kaupunki sijaitsee 44,6 mailia Garystä etelään. 

## Lähteet

## Aiheesta muualla
* Perustietoja Moroccosta
Aikataulu

**Aikataulu** on taulukko tai luettelo, joka ilmaisee eri asioiden, ilmiöiden ja tapahtumien tulevia tapahtuma-aikoja. Aikatauluilla näytetään pääasiassa julkisten kulkuvälineiden lähtö- ja tuloaikoja. Aikatauluilla ilmoitetaan myös vaikkapa lentokentillä määränpää, mahdollinen myöhästyminen, milloin kone on lähdössä, milloin täytyy siirtyä porteille ja milloin koneeseen.

Aikataulu voi olla ripustettuna seinälle tai kattoon, se voi olla myös taulu, joka jalkojen varassa seisoo lattialla. Se voi olla digitaalinen, elektroninen tai käsin kirjoitettu. Aikatauluja on joskus myös ilmoitettu sanomalehdissä ja teksti-TV:ssä.

Myös koululaisten lukujärjestys on eräänlainen aikataulu. Myös tavallisella ihmisellä voi olla henkilökohtainen aikataulu, johon hän on merkinnyt tulevia tapaamisiaan ja muita menoja.

## Aikataulut junaliikenteessä
Junaliikenne, olkoonpa se sitten matkustaja- tai tavaraliikennettä, perustuu aikatauluihin. Ensimmäiset aikataulut rakennettiin rautateille 1830-luvun lopussa. Aikataulusto sisältää monenlaisia tietoja: se on rautateiden kuljetussuunnitelma, kuljettajan ajo-ohje, asiakkaan tietolähde oman matkansa vaiheista ym. Aikatauluista johdetaan myös muita tietoja. Näitä ovat mm. veturi- ja vaunukierrot sekä junien ja asemien miehitykset. Kaiken kaikkiaan perehtyminen aikatauluviidakkoon syventää tietoutta rautatieliikenteestä ja auttaa monessa kohdin ymmärtämään, miksi vaikkapa jokin tietty juna kulkee juuri sinä ajankohtana ja juuri sellaisessa kokoonpanossa kuin se kulkee.

## Lähteet

## Aiheesta muualla
Ella Lahtinen

**Ella Astrid Powell** (o.s. Lahtinen, s. 1982 Heinolan maalaiskunta) on gospelhenkistä soulia laulava suomalainen artisti. Lahtinen osallistui Tenavatähti-kilpailuun vuonna 1992 ja sijoittui toiseksi kappaleilla ”Lounatuulen laulu” ja ”Lapsen maailma”. Lahtinen esiintyi monissa konserteissa, esimerkiksi Lapsen tähden -kampanjan suurkonserteissa. Hän myös levytti kampanjan samannimisen tunnuskappaleen.

Lahtinen on tehnyt kolme soololevyä: *[[Monen monta mukavaa]]* (1992), *[[Ilostiikkaa]]* (1994) ja *[[Tuulee]]* (1999). Kaksi ensimmäistä ovat lasten musiikkia ja kolmas lähinnä nuorille suunnattua. Lisäksi hän teki sisarensa Sara Lahtisen kanssa yhteisen joululevyn nimeltä *[[Joulu sädehtii]]* (1995).

Lastenmusiikin jälkeen Lahtinen lauloi muun muassa Heavenly Swing -yhtyeessä, Just a test -bändissä sekä myös omaa nimeään kantavassa gospelkokoonpanossa nimeltä Ella Lahtinen Band. Sen jälkeen hän on toiminut musiikin parissa Yhdysvaltojen Tennesseessä. Musiikkityyli vaihtui rhythm and bluesiksi. Nykyään Lahtinen asuu Coloradossa Yhdysvalloissa. Hän avioitui 2007 australialaisen Matthew Powellin kanssa. Lahtinen on myös vieraillut Don Johnson Big Bandin laulajana.

## Diskografia
* 
* 
* 
*
Braintree (Massachusetts)

**Braintree** on kaupunki Norfolkin piirikunnassa, Massachusettsissa, Yhdysvalloissa. Sen väkiluku oli vuonna 2010 noin 35&nbsp;744 henkeä.

Braintree perustettiin 1600-luvulla ja nimettiin Essexissä sijaitsevan Braintreen kaupungin mukaan. United States Census Bureaun mukaan kaupungin pinta-ala on 37,6&nbsp;km², josta 4,34&nbsp;% on vesistöä. Vuoden 2000 väestönlaskennan aikaan Braintreessä oli 33&nbsp;828 asukasta, 12&nbsp;652 taloutta ja 8&nbsp;907 perhettä. Asukastiheys oli 939,6 asukasta neliökilometrillä. 

Braintreessä on kolme high schoolia. 

## Braintreeläisiä henkilöitä
* Jim Calhoun, koripallovalmentaja
* Tiffany Kelly, Miss Massachusetts USA 2006

## Aiheesta muualla

* Viralliset sivut
Braintree

**Braintree** voi tarkoittaa seuraavia maantieteellisiä kohteita:

* Braintree, kaupunki Essexissä Isossa-Britanniassa
* Braintree, kaupunki Massachusettsissa Yhdysvalloissa
* Braintree, kaupunki Vermontissa Yhdysvalloissa.
Nishiki

**Nishiki** on alun perin japanilainen polkupyörämerkki. Nishiki-pyöriä valmisti Kawamura-yritys. Kawamura käyttää Nishiki-nimeä Euroopassa ja on ainakin aikaisemmin käyttänyt Yhdysvaltoissa ja laadukkaimmissa malleissa Japanissa. Euroopassa Nishikiä markkinoidaan Suomessa, Virossa, Ruotsissa, Norjassa, Tanskassa, Saksassa, Alankomaissa, Belgiassa ja Luxemburgissa. Suomessa Nishiki-pyörien maahantuoja on Raul Hellberg Oy.

## Aiheesta muualla
* Nishiki.fi
Maria Kallio (televisiosarja)

**Maria Kallio** on suomalainen poliisisarja, joka perustuu löyhästi Leena Lehtolaisen samannimisiin romaaneihin. Sarjan jokainen jakso on oma kokonaisuutensa, ja ne perustuvat kirjasarjan eri kirjoihin. Tapahtumat alkavat ensimmäisestä *[[Ensimmäinen murhani]]* -romaanista. 

Sarjan kaksi ensimmäistä tuotantokautta esitettiin C More -suoratoistopalvelussa vuosina 2021 ja 2023. Kolmas tuotantokausi esitetään huhtikuusta 2026 alkaen MTV Katsomo -palvelussa.

Televisiosarjan tapahtumissa on joitakin poikkeavuuksia alkuperäiskirjoihin nähden. Maria Kallio on sarjan alusta alkaen töissä Espoon poliisissa (kirjasarjassa vasta neljännestä osasta) sekä muun muassa Pertti Ström ja Jyrki Taskinen -hahmot ovat mukana läpi sarjan. Myös hahmojen välisissä suhteissa on eroja ja kirjoissa olevia henkirikoksien tapahtumia on muutettu.

## Päärooleissa

## Ensimmäinen tuotantokausi
Ensimmäisen kauden kuvaukset alkoivat lokakuussa 2020 ja päättyivät helmikuussa 2021. Kuvauksia tehtiin Espoossa, Helsingissä ja Hangossa. C Moressa kausi julkaistiin elo-lokakuussa 2021.

### Sivuosissa

### Jaksot

## Toinen tuotantokausi
MTV julkisti helmikuussa 2022 sarjan saavan toisen tuotantokauden. Kauden kuvaukset alkoivat alkuvuodesta 2022 ja ne jatkuivat saman vuoden kesään saakka. Toinen kausi julkaistiin C Moressa elokuusta 2023 alkaen.

### Sivuosissa

### Jaksot

## Katso myös
* Luettelo Maria Kallio -sarjan henkilöistä
* *[[Rikospoliisi Maria Kallio]]*, vuoden 2003 televisiosarja

## Lähteet
Dunhargin Vainajat

**Dunhargin Vainajat** ovat fiktiivisiä olentoja J. R. R. Tolkienin *[[Taru sormusten herrasta]]* -kirjasta.

Keski-Maan Toisella Ajalla Vuoristolaiset vannoivat tulevansa taistelemaan Gondorin Kuninkaan puolesta, joka heidän elinaikanaan oli Isildur. Mutta kun tuli aika täyttää vala, Vuoristolaiset piiloutuivat Dunhargin vuorten uumeniin. Isildur kirosi heidät. He eivät saisi rauhaa, ennen kuin vala on täytetty. Vainajat asuivat Kuolleiden kulkutiellä, ja vain harvalla oli rohkeutta edes lähestyä kauhua levittävää porttia. Keski-Maan Kolmannella Ajalla Aragorn, Gondorin kruunun perillinen ratsasti Kuolleiden kulkutielle, mukanaan kääpiö Gimli, haltia Legolas ja pohjoisen samoojia. Erechin Kivellä Aragorn kutsui Valapatot esiin, ja vaati heitä täyttämään valansa. Kuolleiden Kuningas, vainajien johtaja, suostui. Kuolleiden kulkutien päätyttyä Aragorn, Legolas, Gimli ja samoojat kaappasivat Mordorin liittolaisten, Umbarin merirosvojen laivaston valapattojen avulla. Mikään terä ei niitä vahingoittanut. Vainajat kokoontuivat rannalle, ja Aragorn sanoi valan olevan täytetty. Kuolleiden Kuningas katkaisi keihäänsä, ja varjoarmeija katosi ilmaan. He olivat saaneet rauhan, eivätkä enää koskaan palanneet Keski-Maahan.

## Varjoarmeija elokuvassa
Peter Jacksonin elokuvassa *[[Taru sormusten herrasta: Kuninkaan paluu (elokuva)|Kuninkaan paluu]]* (2003) Kuolleiden kulkutielle menevät vain Aragorn, Gimli ja Legolas, ja hevoset pakenivat portin edessä. Laivan kaappaus poistettiin elokuvan teatteriversiosta, mutta sen voi nähdä pidennetyssä erikoisversiossa. Kuolleet eivät usko Aragornin olevan Gondorin kuningas, ennen kuin hän näyttää heille Narsilia. Kuolleiden Kuningas puhuu elokuvassa useita lauseita. Suurimpana muutoksena elokuvassa on se, etteivät vainajat häviä laivan kaappauksen jälkeen, vaan tekevät selvää Mordorin koko armeijasta, joka hyökkäsi Minas Tirithiin. Sen jälkeen Aragorn päästää valapatot rauhaan. Valapatot katosivat Keski-Maasta ikiajoiksi.

## Lähteet
Kauppakeskus Ruoholahti

**Ruohis** (entiseltä nimeltään **Kauppakeskus Ruoholahti**) on Helsingin Ruoholahdessa sijaitseva kauppakeskus. Kauppakeskus toimii Alkon entisessä pullotuskeskuksessa, johon se avattiin vuonna 2003. Alkon pullotustoiminta tontilla päättyi vuonna 1993 ja varastointi vuonna 1997.  

Kauppakeskuksessa toimii noin 20 yritystä, joista suurimmat ovat K-Citymarket, K-Rauta, Tokmanni, Jysk, Elixia, Musti ja Mirri sekä  Alko. Siellä toimii myös useiden yritysten toimistoja sekä erilaisia ravintoloita, apteekki sekä useita erikoisliikkeitä.

Verkkokauppa.com toimi kauppakeskuksessa kahdeksan vuotta, kunnes se muutti Jätkäsaareen marraskuussa 2011. Verkkokauppa.comin jälkeen samassa myymälätilassa toimi Ruoholahden Kodin Ykkönen vuoteen 2014. Nykyisin paikalla toimii Ruoholahden Tokmanni. Eerikin Pippuri Kebab muutti Kauppakeskus Forumista Ruoholahteen vuonna 2019 ja ehti toimia Kauppakeskuksessa kuusi vuotta.

Kauppakeskuksen yhteydessä sijaitsevassa paikoitushallissa on 1&nbsp;500 paikoituspaikkaa.

Jäänteenä rakennuksen Alko-historiasta on kauppakeskuksen alla Helsingin oikeustalolle johtava, yleisöltä suljettu tunneli, joka tunnetaan nykyisin Ruoholahden yhteissuojana. 


Tiedosto:Kauppakeskus Ruoholahti 011.jpg
Tiedosto:Kauppakeskus Ruoholahti 017.jpg
Tiedosto:Citymarket Ruoholahti 019.jpg|K-Citymarket sijaitsee kauppakeskuksen maanalaisessa kerroksessa


## Lähteet

## Aiheesta muualla

*Kauppakeskuksen kotisivut
The Collection

**The Collection** voi tarkoittaa:

* *[[The Collection (Anthrax)]]*, 2002
* *[[The Collection (Black Sabbath)]]*, 1985
* *[[The Collection (Harpo)]]*, 2001
* *[[The Collection (Hawkwind)]]*, 2006
* *[[The Collection (Judas Priest)]]*, 1989
* *[[The Collection (Michael Jackson)]]*, 2009
* *[[The Collection (New Model Army)]]*, 2004
* *[[The Collection (Rainbow)]]*, 2006
* *[[The Collection (Sonata Arctica)]]*, 2006
* *[[The Collection (U.D.O.)]]*, 1991
* *[[The Collection (Uriah Heep)]]*, 1989
* *[[The Collection (Venom)]]*, 2000
Keijo Ahlqvist

**Keijo Ahlqvist** (17. kesäkuuta 1955 Kauhajoki – 22. kesäkuuta 2022 Kemi) oli suomalainen sarjakuvapiirtäjä. Hän toimi Limingan taidekoulussa sarjakuvaopettajana vuodesta 2000. Suomen sarjakuvaseura nimitti hänet sarjakuvaneuvokseksi vuonna 2009.

Vuonna 1984 Ahlqvist meni siviilipalvelukseen Kemin kulttuuritoimistoon.

Ahlqvist piirsi Kemin kaupungin kunnalliskertomuksen 1985 sarjakuvamuotoon Hannu Sainion käsikirjoituksen pohjalta (nyk. Simeoni Hellman). Vuonna 1984 Ahlqvist myös aloitti kunnallispoliittisen huumorisarjakuvan *Kemistit* piirtämisen Kemin kaupungin tiedotuslehteen *[[Sortteeri|Sortteeriin]]*. Yhteistyössä Ari Kutilan kanssa hän teki ensimmäisen suomalaisen sarjakuvaoppikirjan, *Piirrä sarjakuvaa!*, vuonna 1988. Kemin kaupunki myönsi hänelle kulttuuripalkinnon 1987 ja 1989. Hänelle myönnettiin Kemin sarjakuvapäivien Lempi Grand Prix vuonna 2001. 

Ahlqvist teki myös sarjakuvamuotoisia kulttuuriarvosteluja *[[Kansan Tahto|Kansan Tahtoon]]*.

Keijo Ahlqvist käynnisti Kulttuurirahaston apurahan turvin vuonna 2008 sarjakuvantekowikin, jonka tarkoituksena on tarjota tietoa sarjakuvan tekemisestä.  Sivusto käsittää toistatuhatta artikkelia ja yli 800 kuvaa.

Näön heikennyttyä hän jäi eläkkeelle vuonna 2017.

Vuoden 2021 lopulla hänellä diagnosoitiin parantumaton syöpä. Viimeisenä tekonaan hän laati sarjakuvakirjan *Umpimähkä*, jossa hän pyrkii välittämään kokemuksensa elämästä ja taiteen luonteesta. Kirjan valmistuttua hän otti henkensä itse.

## Teoksia

* *Piirrä sarjakuvaa!* 1988, suomalaisen sarjakuvan oppikirja, yhdessä Ari Kutilan kanssa 
* *K ei joo (Täysikäsi)*, Zum Teufel, 2019
* *Kaunakirja* Zum Teufel, 2019  
* *Taide* Zum Teufel, 2022, 84 s. 
* *Umpimähkä.* Zum Teufel, 2022. 304 s. 

## Lähteet

## Aiheesta muualla
*Limingan taidekoulu
*Sarjakuvantekowiki
Manaatit

**Manaatit** (heimo Trichechidae, suku *Trichechus*) ovat sireenieläimiin kuuluvia suuria merinisäkkäitä, jotka elävät Atlantin trooppisissa ja subtrooppisissa rannikkovesissä ja niihin liittyvissä joissa.

Manaattien heimoon kuuluu vain yksi suku, manaatit, johon kuuluu kolme lajia:
* afrikanmanaatti (*Trichechus senegalensis*) elää Afrikan länsirannikolla ja sen joissa
* kynnetönmanaatti (*T. inunguis*) elää Amazonjoella
* lamantiini (*T. manatus*) elää Karibiassa sekä Amerikan itärannikolla Floridasta Brasilian pohjoisosiin.

Jotkut pitävät Floridan manaattia omana lajinaan, mutta ITIS luokittelee sen *T. manatuksen* alalajina.

Manaatit ovat kasvinsyöjiä. Ne ovat hyvin arkoja kylmälle.

Manaateista suurikokoisin on lamantiini, joka kasvaa 3,5 metrin mittaiseksi, enimmillään 4 metrin mittaiseksi ja 1&nbsp;600 kilogramman painoiseksi. Afrikanmanaatti on kooltaan keskimäärin 2,5 metriä ja mahdollisesti 1&nbsp;000 kilogrammaa, ja kynnetönmanaatti 3 metriä ja enimmillään 480 kilogrammaa.

Manaatit erottaa muista sireenieläimistä niiden litteä ja pyöreä häntä. Manaateilla on lisäksi vain kuusi kaulanikamaa eikä seitsemää kuten lähes kaikilla muilla nisäkkäillä. Manaatit ovat siitä ainutlaatuisia nisäkkäitä, että niiden hampaat uudistuvat liukuhihnamaisesti suun takaosasta käsin koko niiden elämän ajan. Manaatin korva-aukko on hyvin leveä ja matala.

## Lähteet
Harri Pystynen

**Harri Tapani Pystynen** (25. huhtikuuta 1954 Heinola – 5. helmikuuta 1990 Kuusjoki) oli suomalainen muusikko ja sarjakuvapiirtäjä.

Pystynen soitti huilua ja saksofonia lahtelaisessa progressiivisessa Haikara-yhtyeessä 1970-luvun alussa sekä klassista musiikkia Lahden kaupunginorkesterissa. Esiintymisjännityksen vuoksi hän lopetti muusikkona ja ryhtyi sarjakuvapiirtäjäksi vuonna 1985. Hän piirsi muun muassa *Pystynen*-sarjakuvaa *[[Rumba (lehti)|Rumbaan]]* ja *[[Ylioppilaslehti|Ylioppilaslehteen]]* sekä *Seppo Sävel* -sarjakuvaa *[[Muusikko (lehti)|Muusikko]]*-lehteen. Hänen tuotantonsa edustaa mustaa huumoria, ja pilapiirrosmainen jälki muistuttaa jossakin määrin Kari Suomalaisen tyyliä.

Pystynen kuoli 35-vuotiaana lääkkeiden yliannostuksen ja alkoholin yhteisvaikutukseen. Häneltä keskeneräiseksi jäänyt sarjakuvaromaani *Pallo hukassa* julkaistiin postuumisti vuonna 2008 osana *Anteeksi, etsin ihmistä* -nimistä kokoelmaa. Harri Pystysen puoliso oli kirjailija ja sarjakuvapiirtäjä Tiina Pystynen.

## Tuotanto
* 
* 
* 
* 
* 

## Lähteet
Paul Bostaph

**Paul Steven Bostaph** (s. 6. maaliskuuta 1964 San Francisco) on toiminut Slayer-yhtyeen rumpalina vuosina 1992–1996, 1997–2001 ja 2013 alkaen. Hän liittyi Exodukseen vuonna 2005, mutta erosi siitä kuitenkin 2007. Hän on ollut myös Testamentin vuoden 2006 kiertueella rumpalina sekä antaa yksityisiä rumputunteja.

## Vaikuttanut seuraavissa bändeissä
* Exodus 
* Forbidden
* Slayer
* Systematic
* Testament
* The Truth About Seafood

## Diskografia
### Studioalbumit

* Forbidden - *[[Forbidden Evil]]* (1988)
* Forbidden - *[[Twisted into Form]]* (1990)
* Testament - *[[Return to the Apocalyptic City]]* (1993)
* Slayer - *[[Divine Intervention]]* (1994)
* Slayer - *[[Undisputed Attitude]]* (1996)
* Slayer - *[[Diabolus in Musica]]* (1998)
* Slayer - *[[God Hates Us All]]* (2001)
* Systematic - *[[Pleasure to Burn]]* (2003) 
* Exodus - *[[Shovel Headed Kill Machine]]* (2005)
* Testament - *[[The Formation of Damnation]] (2008)
* [[Slayer]] - [[Repentless]] (2015)

===DVD:t===

* [[Slayer]] - *Live Intrusion* ([[1995]])
* [[Slayer]] - *War at the Warfield'' (2003)

## Aiheesta muualla

* Paulbostaph.com  - Paul Bostaphin viralliset kotisivut
Vol. 2

**Vol. 2** on Sapattivuosi-yhtyeen toinen albumi. Ensimmäisen tapaan se sisältää Black Sabbath -yhtyeen kappaleita suomen kielellä laulettuna.

## Kappaleet

## Kokoonpano
* Hannu Paloniemi – laulu
* Janne Halmkrona – kitara, piano
* Antero Aunesluoma – basso
* Simo Vehmas – rummut

## Arvostelut
* Imperiumi: 8/10

## Lähteet

## Aiheesta muualla
* Vol. 2 discogs.com -sivustolla
* Fono.fi-sivustolla
Sapattivuosi (albumi)

**Sapattivuosi** on Sapattivuosi-yhtyeen ensimmäinen albumi. Se sisältää Black Sabbath -yhtyeen lauluja suomeksi laulettuna. 

## Kappaleet

## Muusikot
* Hannu Paloniemi – laulu
* Janne Halmkrona – kitara
* Antero Aunesluoma – basso
* Simo Vehmas – rummut

## Arvostelut
* Imperiumi: 10/10

## Lähteet

## Aiheesta muualla
* 
* Fono.fi-sivustolla
Kännykänheitto

**Kännykänheitto** on nimensä mukaisesti heittolaji. Tarkoituksena on heittää matkapuhelin niin pitkälle kuin se on suinkin mahdollista. Kännyköitä on useita, joista heittäjät saavat itse valita oman heittovälineensä. Kisapaikalla on vauhdinottoalue, jolta heittäjä ottaa tarvitsemansa vauhdin. Yliastutut heitot hylätään. Heittojen on osuttava erikseen merkittyyn heittosektoriin. Paikalla on viralliset kisatuomarit, jotka tuomitsevat heitot hyväksytyiksi tai hylätyiksi. Tuomioista ei voi valittaa. Lajin miesten maailmanennätys on englantilaisen Chris Hughffin 102,68 metrin heitto heinäkuussa 2012, joka syntyi Belgian mestaruuskisoissa. Suomen ennätys on rantasalmelaisen Ere Karjalaisen 101,46 metrin heitto elokuussa 2012, joka syntyi lajin maailmanmestaruuskisojen yhteydessä.

## Maailmanmestaruustapahtuma
Kännykänheiton maailmanmestaruuskisat on Savonlinnassa vuodesta 2004 asti pidetty urheilutapahtuma. Ensimmäinen tapahtuma pidettiin Kirkkopuiston kentällä 28. elokuuta 2004. Kisat järjestetään vuosittain elokuun lopussa. Kännykänheiton MM-kisoissa heitetään virallisilla MM-kisakännyköillä. Kilpailusarjoina on: Juniorisarja, Freestyle (yksilösarja + joukkuesarja) ja Original (yksilösarja + joukkuesarja, miesten ja naisten sarjat).

Vuonna 2004 miesten yksilösarjan voitti Ville Piippo ja vuonna 2005 Mikko Lampi. Vuoden 2007 kilpailut pidettiin 25. elokuuta. 

Kännykänheiton MM-kisat ovat "toistaiseksi tauolla".

## Lähteet

## Aiheesta muualla
* Vuoden 2004 tulokset 
* Maailmanmestaruuskilpailun kotisivut
Miss Massachusetts USA

**Miss Massachusetts USA** on vuosittainen kauneuskilpailu Massachusettsin osavaltiossa Yhdysvalloissa. Se pidettiin ensimmäistä kertaa vuonna 1952.

Miss Massachusetts USA pääsee edustamaan osavaltiotaan Miss USA -kilpailuun. Tähän mennessä kaksi Miss Massachusetts USA:a on voittanut Miss USA:n: Shawnae Jebbia (1998) ja Susie Castillo (2003). Lisäksi Diane Pollard pääsi vuonna 1978 ensimmäiseksi perintöprinsessaksi. 

## Voittajat
* 1952: Vel Dorne
* 1953: Joan Daly
* 1954: Nan Cowan
* 1955: Jean Dernago
* 1956: Elaine Murphy
* 1957: Sandra Ramsey
* 1958: Sally Ann Freedman
* 1959: Beatrice Duprey
* 1960: Barbara Feldman
* 1961: Elaine Cusick
* 1962: Gale Pope
* 1963: Sandra Smith
* 1964: Barbara Helen Robery
* 1965: Mary Lou Volpe
* 1966: Nancy Brackett
* 1967: Pamela Procter
* 1968: Sonja Fritz
* 1969: Martha Cawley
* 1970: Cheryl Stankiewicz
* 1971: April Dow
* 1972: Dale Carder
* 1973: Judy Gregory 
* 1974: Ethellean Hicks
* 1975: Rilla Posson
* 1976: Holly Ann Hoyle
* 1977: Carol Marcil
* 1978: Diane Pollard
* 1979: Monica Magnus
* 1980: Diane Campbell
* 1981: Joann Savery
* 1982: Janet Marie Flaherty
* 1983: Robin Jeanne Silva
* 1984: Deborah Neary
* 1985: Mercedes Waggoner
* 1986: Sheila Benson
* 1987: Rosanna Iversen
* 1988: Anita Marie Lovely
* 1989: Kimberley Wallace
* 1990: Laureen Murphy
* 1991: Laura Wheeler
* 1992: Christine Marie Netishen
* 1993: Stacey Blaine
* 1994: Michelle Atamian
* 1995: Kristen Mastroianni
* 1996: Jacqueline Doucette
* 1997: Jennifer Chapman
* 1998: Shawnae Jebbia 
* 1999: Jennifer Krafue
* 2000: Rosalie Marie Allain
* 2001: Dana Tenille Powell
* 2002: Latoyia Cimone Foster
* 2003: Susie Castillo
* 2004: Maria Lekkakos
* 2005: Cristina Nardozzi
* 2006: Tiffany Kelly 

## Aiheesta muualla
* Viralliset sivut
Refugi

**Refugi** tai **refugio** (eli "vetäytymispaikka") on alue, jolla olosuhteet ovat pysyneet suhteellisen vakaina silloinkin, kun muualla tapahtuu suuria muutoksia, esimerkiksi jäätiköitymisten aikana. Siksi siellä on voinut säilyä eläinten, kasvien tai ihmisten populaatioita.

Refugioteorian esitteli vuonna 1969 Jürgen Haffer selityksenä Amazonian alueen biodiversiteetille. Sen mukaan Amazonia olisi kuivunut jääkauden aikana niin, että vain kukkuloiden orografiset sateet olisivat ylläpitäneet metsäsaarekkeita savannin keskellä. Myöhemmät paleoekologiset tutkimukset ovat ristiriidassa Hafferin hypoteesin kanssa. Vaikka Amazonin tapaukselle etsitään muita selityksiä, Hafferin esittelemä konsepti on hyväksytty laajalti tiedeyhteisössä. Se on irrotettu alkuperäisestä yhteydestään jäätiköitymisestä tropiikin biodiversiteetin selittäjänä, ja tarkoittaa nyttemmin mitä tahansa eristäytyvää aluetta, jossa lajeja voi säilyä ekologisen muutoksen aikana.

Great Smoky Mountainsin kansallispuiston lajikirjo on suurempi kuin ympäröivien alueiden, ja tämä on selitetty sillä, että alue olisi ollut refugio miljoonien vuosien ajan. Samoin tietyt vuoristojen havumetsät Kaliforniassa sekä tammimetsät Meksikon ja Arizonan alueella ovat yleisesti tunnettuja potentiaalisia refugeja.

Samaan tapaan kuin lämpimään sopeutuneet lajit löysivät suojapaikkoja kylmien kausien aikana, myös kylmään sopeutuneilla lajeilla on ollut refugeja lämpimien jaksojen aikana. Tyypillisesti nämä ovat sijainneet vuoristoissa.

## Jääkauden refugit Euroopassa
Viime jääkauden kylmimpien vaiheiden aikana Eurooppa oli ihmisille elinkelpoinen vain osittain. Perinteisen tulkinnan mukaan isompia refugeja arvellaan olleen Euroopassa kaksi tai kolme: Välimeren länsiosassa (Ranskassa ja Cantabriassa), Itä-Euroopan tasangoilla ja mahdollisesti myös Lähi-idässä Turkin ja Levantin suunnalla. Tämä on päätelty arkeologisista kaivauksista ja geenitutkimuksista.. Mutta uudemmat tutkimukset viittaavat siihen, että lehtipuita, mm. saarnea, kasvoi näitä refugioita pohjoisempana, ja Unkarissa kasvoi ainakin kuusta luultavasti vuorten rinteillä. Keski-Euroopan vuoristojen refugit sijaitsivat korkeammalla olevan vuoristotundran ja alhaalla olevan maruna/savikka-aron välissä suojaisissa paikoissa.

## Lähteet
NetLimiter

**NetLimiter** on Windowsille suunniteltu kaistanrajoitusohjelma, jolla voi rajoittaa ohjelmien Internetin käyttöä (lataus ja lähetys), tai seurata sitä reaaliajassa. NetLimiterillä voi myös estää yksittäisiä ohjelmia käyttämättä nettiä ollenkaan, tai rajoittaa yksittäisten koneiden netin käyttöä IP -osoitteen perusteella. Se toimii Microsoft Windows 2000 -versiosta uudempaan.

NetLimiterin on kehittänyt Locktime Software ja se on sharewarea (28 päivää aikaa testata). NetLimiteristä on saatavilla kolme eri versiota: NetLimiter 2 Pro, NetLimiter 2 Lite ja NetLimiter 2 Monitor. Pro- ja Lite -versiot ovat maksullisia (Pro: $29.95 (22.80 €), Lite: $16.95(12.90 €)). "Monitor" on ilmainen, mutta siellä voi vain tarkkailla netin käyttöä.
NetLimiter 3 beta on myös saatavilla NetLimiterin sivustoilla

## Aiheesta muualla

NetLimiterin kotisivut
Naisrauha

**Naisrauha** tarkoittaa lakia tai määräystä olla vahingoittamatta tai häiritsemättä erityisesti naisia. Tällä tarkoitettiin historiallisesti erilaisia naisiin kohdistuvia väkivallantekoja. Nykyisin myös naisiin kohdistuvaa perheväkivaltaa ja avioliitossa tapahtuvaa seksuaalista hyväksikäyttöä pidetään naisrauhan rikkomuksina.

Valloittajat ovat usein katsoneet oikeudekseen raiskata ja hyväksikäyttää valloittamiensa alueiden naisia. Puolustautujat on kuitenkin joskus saatu antautumaan helpommin lupaamalla jättää näiden naiset rauhaan.

Naisrauha kuului muun muassa Ruotsin keskiaikaisiin rauhanvalalakeihin (edsöre). Suomen Ruotsilta valloittaneen Venäjän tsaari Aleksanteri I julisti myös naisrauhan.

Karjalan naisrauha 1316 on Ruotsin kuninkaan Birger Maununpojan allekirjoittama pergamentille tehty asiakirja, jota pidetään vanhimpana Suomessa säilyneenä keskiaikaisena dokumenttina.

Ruotsin nykyisen rikoskaaren mukaan törkeästä naisrauhanloukkauksesta (*grov kvinnofridskränkning*) voidaan tuomita vankeuteen mies, joka on tehnyt toistuvia väkivalta-, seksuaali- tai eräitä muita rikoksia naista kohtaan, jonka kanssa mies on ollut naimisissa tai avoliitossa.

## Lähteet

## Aiheesta muualla
* Naisrauha, Suomen Kuvalehti, 20.08.1938, nro 33, s. 8, Kansalliskirjaston digitaaliset aineistot
Susie Castillo

**Susie Castillo** (s. 27. lokakuuta 1979 Methuen, Massachusetts, Yhdysvallat) on yhdysvaltalainen, joka voitti Miss USA -kilpailun vuonna 2003. Hänellä on äitinsä puolelta puertoricolaisia ja isänsä puolelta dominikaanilaisia sukujuuria. 

Castillo syntyi Methuenissa, mutta muutti vanhempiensa avioeron jälkeen äitinsä kanssa Lawrenceen. Hän aloitti mallinuransa teini-ikäisenä ja edusti vuonna 1998 Massachusettsia Miss Teen USA -kilpailussa. Hän pääsi edustamaan osavaltiotaan Miss USA -kilpailuun vuonna 2003 voitettuaan Miss Massachusetts USA -tittelin. 

Castillo opiskeli Endicott Collegessa.

## Aiheesta muualla

* Susie Castillon kotisivut 
*
Sabbatum

**Sabbatum** on virolaisen Rondellus-yhtyeen albumi, joka sisältää Black Sabbath -yhtyeen lauluja keskiaikaisilla soittimilla ja latinan kielellä esitettyinä.

## Kappaleet
# 
# 
# 
# 
# 
# 
# 
# 
# 
# 
# 
# 

## Lähteet
### Viitteet

## Aiheesta muualla
Johanna Virtanen

**Johanna Virtanen** voi tarkoittaa muun muassa seuraavia henkilöitä:

* Johanna Hytti, o.s. Virtanen (s. 1976), laulaja, lauluntekijä ja freelancer-muusikko
* Juli Johanna Virtanen (s. 1981), Tenavatähti-osallistuja vuonna 1992
Ahvenanrauma

**Ahvenanrauma** eli **Eteläkurkku** () on Ahvenanmeren kapein kohta Ahvenanmaan ja Ruotsin välissä. Salmen suurin syvyys on 100 metriä. Ahvenanrauman pohjoisosassa Suomen ja Ruotsin rajalla sijaitsee Märketin majakkaluoto.

## Katso myös
* Merenkurkku ()

## Lähteet
Sara Lahtinen

**Sara Lahtinen** (oikealta nimeltään **Sara Reddrop**, o.s. **Lahtinen**, s. 1986) on suomalainen laulaja. Hän voitti Lasten laulukilpailu Karusellin vuonna 1996. Hän esitti kappaleet ”Tyytyväinen Santeri” ja ”Sydämen muotoinen”. Jälkimmäisestä kappaleesta tehtiin single heti kilpailun jälkeen. Samana vuonna ilmestyi myös sooloalbumi *Yllätysten päivä*, jonka musiikki on kristillispainotteista lastenmusiikkia. Ennen Karuselli-voittoa Lahtinen ehti levyttää sisarensa, tenavatähti Ella Lahtisen kanssa jouluäänitteen nimeltä *[[Joulu sädehtii]]*. Niihin aikoihin Sara Lahtinen alkoi myös laulaa taustoja sisarensa konserteissa ja keikoilla.

Lahtinen piti joitakin vuosia hiljaiseloa, kunnes hän siirtyi Heavenly Swing -yhtyeen solistiksi entisen solistin, Ella-sisaren, lähdettyä siitä. Yhtye julkaisi levyn vuonna 2004. Tyylillisesti levyllä soitetaan swingiä sekä soulahtavaa gospelia ja bossa novaa. Nykyään Lahtinen asuu Australiassa.

## Diskografia
* Yllätysten päivä (Prisma 1997)
Kökarinselkä

**Köökarinselkä** () on merenselkä Ahvenanmaalla Kökarin ja Föglön saarten välissä. Kökarin ja Föglön etäisyys on noin 18 kilometriä.

Osia:
* Floskärs fjärden (Floskärinselkä)
* Gåsskärs strömmen (Gåsskärinvirta)
* Skottskärs fjärden (Skottskärinselkä)
* Vitfågelskärs fjärden (Vitfågelskärinselkä)
* Västergrunds fjärden (Västergrundinselkä)
Mali (Guinea)

**Mali** on kaupunki Guineassa. Se sijaitsee maan pohjoisosassa ja on Malin prefektuurin pääkaupunki. Se sijaitsee yli 1&nbsp;300 metrin korkeudessa merenpinnan yläpuolella, mikä tekee siitä Guinean korkeimmalla sijaitsevan kaupungin. 

Malista käytetään toisinaan myös nimeä Mali-ville erotukseksi Guinean naapurimaasta Malista. Kaupunki sijaitsee lähellä Mount Louraa ja Mount Lansaa.
Luettelo Formula 1 -sarjaa johtaneista kuljettajista

Tämä on **luettelo kuljettajista**, **jotka ovat johtaneet** (keränneet eniten pisteitä yhdellä kaudella) vähintään yhden kilpailun ajan **[[Formula 1]]:sten MM-sarjaa**. Jos johtajia on ollut samassa kilpailussa useampia, kuljettajien järjestykseen vaikuttavat voittojen määrä, muut kisasijoitukset tai kuljettajista nopeimmin pisteitä keränneen rooli. 

Tähän on listattu ne kuljettajat, jotka ovat nousseet MM-sarjan johtoon kilpailun jälkeen, esim. Giuseppe Farina johti MM-sarjaa Britannian GP:stä aina Belgian GP:seen asti, kunnes Juan Manuel Fangio nousi MM-sarjan johtoon seuraavan kilpailun loputtua. Pisteet-kohta tarkoittaa kuinka paljon pisteitä oli kerättynä ennen kuin kuljettaja menetti MM-sarjan johtajan tittelin. Kaudella  ajavat kuljettajat ja heidän nykyiset tallinsa on merkitty lihavoinnilla Johtajat-taulukossa.

Luettelo on päivitetty Kiinan GP 2026 jälkeen.

## Johtajat
Alleviivatuilla kohdilla tarkoitetaan johdettujen kilpailujen kokonaismäärää, jonka kuljettaja on kerännyt ajouransa aikana.

## Eniten johdossa

*Taulukko päivitetty Kiinan GP 2026 jälkeen.*

## Pisimpään yhteen menoon MM-sarjan johtajana
Luettelossa lihavoidut kohdat tarkoittavat kuljettajia, jotka ovat ilmoittautuneet kaudelle .

## Huomioita

## Lähteet
*Formula1.com - Results  

### Viitteet
Sergio Aragonés

**Sergio Aragonés** (s. 6. syyskuuta 1937 Castellón, Espanja) on espanjalaissyntyinen sarjakuvapiirtäjä, joka on tehnyt piirroksia MAD-lehteen ja luonut sarjakuvahahmo Urho Epäonnensoturin (*Groo the Wanderer*).

Aragonés muutti nuorena Espanjasta perheensä mukana Meksikoon. Vuonna 1962 hän muutti Yhdysvaltoihin. Hän päätyi New Yorkiin vain 20 dollaria mukanaan ja teki siellä hanttihommia kunnes meni näytekansion kanssa Mad Magazinen toimistoon kysymään töitä. Hänen englannintaitonsa ei ollut vielä kovin hyvä, joten hän pyysi tulkikseen Spy vs. Spy -sarjan luojan Antonio Prohíaksen. Prohías tosin osasi vielä vähemmän englantia. Madin kustantaja Bill Gaines onneksi piti Aragonésin näytetöistä ja palkkasi tämän.

Aragonés tuli kuuluisaksi sivujen mariginaaleihin piirtämistään pikkuruisista pilakuvistaan, eikä hänen suuremmissakaan kuvituksissaan yleensä ole paljon tekstiä vaan ne toimivat pelkän kuvan voimalla. Aragonés on nopea piirtäjä, ja joidenkin tietojen mukaan hän ei tee luonnoksia vaan piirtää sarjansa suoraan valmiiksi tussilla.

1980-luvulla Aragonés loi Conan barbaaria parodioivan hahmon, Urho Epäonnensoturin. Semic julkaisi sitä myös Suomessa vuosina 1984–1985 yhteensä kahdeksan numeroa. Urho on myyttisessä maailmassa vaeltava soturi, jonka älyssä ei ole kehumista mutta jonka miekkailutaidot ovat erinomaiset. Sarjassa esiintyy myös Tietäjä, joka auliisti jakaa viisaita opetuksiaan kenelle tahansa, vaikka niistä ei aina kuitenkaan hyötyä olekaan. Urho ihastui kauniiseen naissoturiin Chakaaliin, joka ei ollut mikään hölmö vaan palkkasoturijoukon johtaja.

## Aiheesta muualla

* Sergio Aragonés
* Groo the Wanderer
* Suomalaisten Urho-lehtien kansikuvat
Mali (täsmennyssivu)

**Mali** tarkoittaa seuraavia:
* mali (*Artemisia absinthium*) eli koiruoho, kasvilaji marunoiden (*Artemisia*) suvussa
* Mali, valtio Afrikassa
* Malin kuningaskunta, entinen kuningaskunta Länsi-Afrikassa (noin 1200–1500)
* Malin liittovaltio, entinen valtio Länsi-Afrikassa (1959–1960)
* Mali, kaupunki Guineassa
* Malin prefektuuri, hallintoalue Guineassa
* Mali, joki Myanmarissa
* Mali, ARM Holdingsin grafiikkasuoritin

## Henkilöt
Mali on seuraavien henkilöiden sukunimi:
* Andreja Mali (s. 1977), slovenialainen ampuma- ja maastohiihtäjä
* Antara Mali, intialainen näyttelijä
* Atle Mali (1904–1961), suomalainen ylilääkäri ja lääkintöneuvos, professorin arvonimi
* Christian Mali (1832–1906), saksalainen taidemaalari
* Magnus Mali (s. 1982), suomalainen tietokilpailukirjailija, Turkka Malin poika
* Matti Mali (vuoteen 1934 *Malin*, 1903–1964), suomalainen korkeimman oikeuden oikeusneuvos
* Mika Mali (s. 1958), suomalainen lauluntekijä ja muusikko
* Turkka Mali (1956–2023), suomalainen sanoittaja ja muusikko, Mika Malin veli

## Muuta
* Mika ja Turkka Mali, Mika Malin ja Turkka Malin muodostama suomalainen lauluduo
Lumparn

**Lumparn** on merenselkä Ahvenanmaalla Manner-Ahvenanmaan saaren keskellä. Sen ympärillä ovat pohjoisessa Sundin, lännessä Jomalan, etelässä Lemlandin ja idässä Lumparlandin ja Vårdön kunnat. Lumparn on syntynyt meteoriitin törmäyksessä syntyneeseen törmäyskraatteriin. Lumparnin allas on yksi harvoista paikoista Suomessa, josta voi löytää fossiileita. Tavallisimpia fossiileita alueella ovat oikosarvet, erilaiset lonkerojalkaiset, kotilot sekä *Asaphus*- ja *Illaenus*-sukujen trilobiitit.
Lumparnissa on ordovikikautista kalkkikiveä näkyvillä eräällä pienellä luodolla. Lisäksi kalkkikiveä on rannoilla ja Jomalan pelloilla runsaasti irtokivinä.

Lumparnista on joskus käytetty suomenkielistä nimeä *Lumpari*. Tuolloin ruotsinkielinen muoto oli *Lumparen*.

## Lähteet
Teili

**Teili** () on merenselkä Ahvenanmaan saaristossa Vårdön ja Kumlingen saarten välillä. Suurin mitattu syvyys on yli 110 metriä. 

## Osia
* Sälskärinselkä (Sälskärsfjärden)
* Läntinen selkä (Västra fjärden)

## Katso myös
* Kihti 

## Lähteet
Sergei Litvinov

**Sergei Nikolajevitš** **Litvinov** (23. tammikuuta 1958 Tsukerova Balka – 19. helmikuuta 2018 Sotši) oli venäläinen, aikaisemmin neuvostoliittolainen, moukarinheittäjä, olympiavoittaja ja kaksinkertainen maailmanmestari, myöhemmin valmentaja.

Ensimmäisen arvokisamitalinsa, hopeisen, Litvinov voitti vuoden 1980 olympialaisissa Moskovassa silloisen maanmiehensä ja pahimman kilpakumppaninsa Juri Sedyhin takana. 1982 EM-kisoissa Ateenassa hän saavutti pronssia, ja seuraavana vuonna Helsingin MM-kisoissa hän voitti kultaa tuloksella 82,68. 1984 Los Angelesin olympialaisia Neuvostoliitto boikotoi, eikä Litvinovkaan näin päässyt heittämään. 1986 EM-kisoissa Stuttgartissa hän saavutti hopeaa, ja vuotta myöhemmin Rooman MM-kisoissa hän puolusti menestyksekkäästi maailmanmestaruuttaan tuloksella 83,06. Kultamitalin hän voitti myös seuraavana vuonna, 1988 Soulin olympialaisissa tuloksella 84,84. Neuvostoliiton hajottua Litvinov siirtyi edustamaan Venäjää. Hän kilpaili vielä 1993 Stuttgartin MM-kisoissa ja sijoittui seitsemänneksi.

Uransa aikana Litvinov heitti kolme maailmanennätystä, joista viimeisin, 84,14 metriä, kesäkuussa 1983. Juri Sedyh rikkoi tämän ennätyksen seuraavana kesänä heittäessään 86,34. Litvinovin parhaaksi tulokseksi jäi Dresdenissä heinäkuussa 1986 heitetty 86,04 jota pisemmälle on hyväksytysti kiskaissut vain Juri Sedyh.

Myös hänen poikansa Sergei Litvinov on moukarinheittäjä, joka voitti EM-pronssia Zürichissä 2014.

Uransa päätyttyä Litvinov toimi muun muassa poikansa valmentajana kuolemaansa saakka. Litvinov lyyhistyi kuolleena pyörän satulasta harjoitussession jälkeen.

## Lähteet

## Aiheesta muualla
*
Lappvesi

**Lappvesi** on merenselkä Ahvenanmaalla Kumlingen ja Brändön (Lappo) saarten välillä.

Osia:
* Österön selkä (Österö fjärden)
Suomen Tietoviisas

**Suomen Tietoviisas** oli Yleisradion vuosina 1990–1998 Yle TV2 -kanavalla esitetty tietokilpailuohjelma, jossa kilpailtiin yleistietoudessa. 

Vuonna 1990 tietokilpailu oli ohjelmassa sekä keväällä että syksyllä, mutta vuodesta 1991 alkaen kilpailtiin kerran vuodessa kevätkaudella. Vuonna 1993 ohjelmaa ei esitetty. Ohjelmaa juonsi ensin Esko Roine, syksystä 1990 alkaen Tuomo Kaminen ja hänen siirryttyään tuomariksi Tarmo Pukkilan tilalle Hilkka Ahde vuodesta 1994. Vuonna 1997 juontaja oli Anne Karppinen ja 1998 Tuija Melville.

Ensimmäisen kilpailun voitti tamperelainen Timo Mesimäki, mutta jo samana syksynä *Suomen Tietoviisaan* arvon otti mikkeliläinen hammaslääkäri Erik Toivanen, joka sitten voitti visailun seitsemän kertaa peräkkäin. Vasta viimeisessä kilpailussa vuonna 1998 Toivanen joutui taipumaan kahdella pisteellä, kun häntä vastaan asettui Etelä-Suomen läänin joukkue (Yrjö Salin Helsingistä ja Lauri Ranta Kärkölästä).

Muita kilpailijoita olivat muun muassa tamperelainen Jussi Suvanto, joka 2000-luvulla on ollut parhaita suomalaisia tietokilpailun MM- ja EM-kilpailuissa,, oulunsalolainen Eero Ylitalo, joka on 2000-luvulla useasti voittanut Radio Suomen ohjelmistoon kuuluvan *[[Poppikoulu]]*-kilpailun, sekä kajaanilainen Nakertajan koulun rehtori Elias Rissanen, joka ylsi mitalisijoille kaksi kertaa.

Vuoden 1990 syksyn *Suomen Tietoviisas* -finaalilähetys esitettiin toiveuusintana Yle Teema -kanavalla tammikuussa 2008.

### Juontajat

* Esko Roine (kevät 1990)
* Tuomo Kaminen (syksy 1990 – 1992)
* Hilkka Ahde (1994–1996)
* Anne Karppinen (1997)
* Tuija Melville (1998)

### Tuomarit

* Tarmo Pukkila (1990–1992)
* Tuomo Kaminen (1994–1998)

### Voittajat

* Kevät 1990: Timo Mesimäki
* Syksy 1990: Erik Toivanen
* 1991: Erik Toivanen
* 1992: Erik Toivanen
* (1993: Kilpailua ei järjestetty)
* 1994: Erik Toivanen
* 1995: Erik Toivanen
* 1996: Erik Toivanen
* 1997: Erik Toivanen
* 1998: Etelä-Suomen lääni (Lauri Ranta ja Yrjö Salin)

## Lähteet

## Aiheesta muualla
* Yle Elävä arkisto: Suomen tietoviisas
* Yle Areena: Suomen tietoviisas
Ice Age 2

**Ice Age 2 – Jäätikkö sulaa** on vuonna 2006 valmistunut yhdysvaltalainen animaatioelokuva. Se on jatko-osa vuonna 2002 valmistuneelle animaatiolle *[[Ice Age]]*. Elokuva sai ensi-iltansa 31. maaliskuuta 2006. 

Elokuvan suomenkielisessä versiossa oli äänirooleissa Antti Pääkkösen, Antti L. J. Pääkkösen ja Santeri Kinnusen lisäksi myös muun muassa Sanna Saarijärvi, Risto Kaskilahti sekä Extreme Duudsonien Jukka Hildén ja Jarppi Leppälä. 

## Juoni

Jatko-osassa huono-onnisen Jyrsis-oravan rooli oli isompi kuin edeltäjässään. Tarina alkaa kun eläimet huomaavat jäätikön sulavan ja lähtevät pakoon tulvaa ja etsimään uutta asuinsijaa. Manfred-mammutti on edelleen masentunut ja yksinäinen, mutta hän tapaa tyttömammutti Ellien ja hänen opossumi-velipuolensa. Ellie ja opossumit lyöttäytyvät Manfredin, Diegon ja Sidin laumaan ja kaikki jatkavat matkaa. Manfred ja Ellie tutustuvat enemmän toisiinsa ja lopulta rakastuvat. Kaikki joutuvat pulaan yksitellen, muun muassa mammutit tumpeloivat kivikkoisilla rinteillä, Sid ja opossumit ovat vaarassa nälkäisten korppikotkien kanjonissa ja Diego oppii pakon edessä uimaan jääpadon murtuessa. Lopulta kaikki pääsevät turvaan ja suuren murtuneen jäävallin takaa ilmestyy suuri mammuttilauma. Manfred ja Ellie päättävät kuitenkin olla lyöttäytymättä läpikulkumatkalla olevan lauman joukkoon ja jäävät ystäviensä luo.

## Ääninäyttelijät
 

Muissa rooleissa:

Markus Bäckman,
Carla Rindell,
Inna Vintturi,
Satu Aatela,
Julius Alenius,
Juha Laakso,
Juha Paananen,
Tero Pennanen,
Henri Piispanen,
Otto Piispanen,
Minna Tasanto,
Antti Toivanen

### Suomenkielinen versio

## Lähteet
Maauimala

**Maauimala** on julkinen uimapaikka, jossa on yksi tai useampi ulkona sijaitseva uima-allas. Altaiden lisäksi maauimaloissa on yleensä pukukopit ja suihkut. Monet maauimalat toimivat uimahallin yhteydessä. Useimmat maauimalat ovat auki vain kesäaikaan.

## Maauimaloita Suomessa

* Allas Sea Pool, Helsinki, Katajanokka
* Ahveniston maauimala, Hämeenlinna
* FantaSea, Pietarsaari
* Helsingin uimastadion
* Hyvinkään kaupunkisillan maauimala
* Hyvinkään Sveitsin uimala
* Keravan maauimala
* Kokonniemen maauimala, Porvoo
* Kumpulan maauimala, Helsinki
* Kupittaan maauimala, Turku
* Kyrön maauimala, Pöytyä
* Lahden maauimala
* Lapuan maauimala
* Leppävaaran maauimala, Espoo
* Monninkylän maauimala, Askola
* Otanmäen maauimala , Kajaani
* Porin maauimala
* Rauman maauimala
* Riihimäen maauimala
* Samppalinnan maauimala, Turku
* Kalevan maauimala, Tampereen uintikeskus 
* Uimala Katariina, Kotka
Ozjora

**Ozjora** (, vepsäksi *Järved* tai *Järvidekülä*, kieli- ja kansatieteellisessä kirjallisuudessa on käytetty myös suomalaistettua muotoa *Järvienkylä*) on vepsäläinen kyläryhmä Venäjällä Leningradin alueen Podporožjen piirin Vinnitsyn kunnassa. Se sijaitsee Ojatin ja Ozjorskoje-järven rannoilla noin 25 kilometriä Vinnitsystä etelään.

Ozjoran pogosta mainitaan ensimmäisen kerran 1400-luvun lopussa. Nykyään kyläryhmään kuuluvat Kuzminskajan, Lukinskajan, Martemjanovskajan, Nikulinskajan ja Ožegovskajan eli Krysanova Goran kylät. Niissä on noin 275 asukasta. Kyliä ympäröi Vepsän metsä -luonnonpuisto. Seudulla on 1800-luvun puuarkkitehtuurin muistomerkkejä.

## Lähteet

## Aiheesta muualla
* Ozjora Leningradin alueen kulttuuri -tietosanakirjassa
Erotica (kappale)

**Erotica** on yhdysvaltalaisen poplaulajan Madonnan ensimmäinen singlejulkaisu hänen viidenneltä studioalbumiltaan *[[Erotica]]*. Kappaleen tuottivat Madonna itse ja Shep Pettibone, ja se julkaistiin maailmanlaajuisesti syyskuussa 1992. Kappale menestyi hyvin maailman listoilla; sen paras sijoitus Yhdysvalloissa ja Isossa-Britanniassa oli singlelistan kolmossija. Kakkossijalle kappale ylsi Japanissa ja Kanadassa.

"Erotica" sisältää samplen Kool and the Gang -yhtyeen hitistä "Jungle Boogie". Kyseinen kappale levytettiin vuonna 1974.

"Erotican" musiikkivideo, jonka ohjasi Fabien Baron, aiheutti kohua. Videolla esiintyivät Madonnan lisäksi näyttelijätär Isabella Rossellini ja valokuvamalli Naomi Campbell. Eroottinen musiikkivideo sisälsi otteita Madonnan *Sex*-valokuvakirjan kuvauksista. Yhdysvaltain MTV esitti videon vain kolme kertaa, ja vain myöhään yöllä. Musiikkivideosta on olemassa myös sensuroimaton, kymmenen sekuntia pidempi versio. Sensuroimattomalla videolla Madonna esiintyy muutaman kerran täysin alasti. "Erotica"-musiikkivideo sisältyi Madonnan The Girlie Tourin avajaisnumeroon.

"Eroticasta" on olemassa 19 erilaista virallista miksausta.
Tokari

**Tokari** () on kylä ja kylähallinto Koskenalan piirissä Leningradin alueella Venäjällä. Se sijaitsee Muurmannin radan varrella Syväriltä pohjoiseen. Kylässä sijaitsee rautatieasema.

## Lähteet